Приложение № 4

**Д О Г О В О Р**

**за обществена поръчка с предмет „Доставка на химикали, антитела и конюгати, среди и добавки, ензими и китове, пластмасови и стъклени лабораторни изделия, лабораторни пипети и аксесоари и продукти за молекулярна биология необходима за нуждите на Института по микробиология „Стефан Ангелов” към БАН за изпълнение на 28 научно-изследователски проекти, финансирани от ФНИ, ННП „Храни и здраве”, ННП „БиоАктивМед” и други”**

№ \_\_\_\_\_ /\_\_\_\_\_\_\_\_\_\_\_\_ 2020 г.

Днес,\_\_\_\_\_\_\_\_\_\_\_\_\_\_\_2020 г. в гр.София на основание чл. 112, ал. 1 от Закона за обществените поръчки и Решение №………………. на Директора на ИМикБ-БАН за класиране на участниците и определяне на изпълнител на обществената поръчка с предмет:  **„Доставка на химикали, антитела и конюгати, среди и добавки, ензими и китове, пластмасови и стъклени лабораторни изделия, лабораторни пипети и аксесоари и продукти за молекулярна биология необходима за нуждите на Института по микробиология „Стефан Ангелов” към БАН за изпълнение на 28 научно-изследователски проекти, финансирани от ФНИ, ННП „Храни и здраве”, ННП „БиоАктивМед” и други”** се сключи настоящият договор за следното:

**ИНСТИТУТ ПО МИКРОБИОЛОГИЯ „СТЕФАН АНГЕЛОВ“ ПРИ БАН (ИМикБ-БАН)** – с адрес гр. София, ул. “акад. Георги Бончев” бл. 26, ЕИК: 000663700, представляван от доц. Пенка Младенова Петрова- директор, наричан за краткост **“ВЪЗЛОЖИТЕЛ”**, от една страна,

И

……………, с ЕИК, седалище и адрес на управление:………., представлявано от ……………., наричано за краткост **ИЗПЪЛНИТЕЛ**,

Страните се споразумяха за следното:

**І. ПРЕДМЕТ И ЦЕНА НА ДОГОВОРА**

**Чл.1.** (1) Изпълнителят се задължава да достави на Възложителя след заявка лабораторни хмикали и консумативи по Обособени позиции..............................................., съгласно Техническо предложение, подробно описани в – Приложение № 1, което е неразделна част от този договор, срещу цена в общ размер до**\_\_\_\_\_\_\_\_\_\_\_\_\_\_\_\_\_\_\_ лева** без включен ДДС. Единичните цени на отделните артикули са съгласно Ценово предложение на Изпълнителя подробно описани в – Приложение № 1

**Чл.2.** Посочените в Приложение № 1 количества на стоки са „количества до”, т.е. Възложителят не е длъжен да заяви за доставка цялото договорено количество, а има право да заявява количества, съгласно действителните си нужди.

**ІІ. ЗАДЪЛЖЕНИЯ НА ИЗПЪЛНИТЕЛЯ**

**Чл.3.** Изпълнителят се задължава:

3.1. да доставя на Възложителя заявените от последния консумативи в уговорения срок, придружени със съответните документи и сертификати за качество;

3.2. да предава на Възложителя консумативи, в заявените от последния вид и количество.

**Чл.4** Изпълнителят следва да осигури доставка на консумативи с еквивалентни или по-високи параметри от оферираните, на същата цена в случай, че след подписване на договор не може да достави консумативите предмет на договора поради спиране от производство или каквато и да е друга причина.

**ІІІ. ЗАДЪЛЖЕНИЯ НА ВЪЗЛОЖИТЕЛЯ**

**Чл.5.** Възложителят се задължава:

5.1. да приеме доставените от Изпълнителя в уговорените срокове и на уговореното място консумативи, когато те съответстват по вид и количество на направената заявка като провери съответствието им с предварителните условия. При наличие на несъответствие между доставените консумативи с посочените производител, марка, каталожен номер, технически показатели и характеристики и други данни, съдържащи се в офертата, на базата на които е избран Изпълнителят, по своя преценка Възложителят може да откаже приемането им;

5.2. да заплати на Изпълнителя заявените и доставени консумативи в уговорените срокове, когато същите отговарят на техническата спецификация и изискванията на възложителя.

**Чл.6.** Възложителя има право да изисква от Изпълнителя да сключи и да му представи договори за подизпълнение с посочените в офертата му подизпълнители

**ІV. СРОКОВЕ ЗА ДОСТАВЯНЕ**

**Чл.7.** Изпълнителят се задължава да доставя на Възложителя заявените от него консумативи в срок до 15 работни дни от датата на заявката.

**Чл.8.** Изпълнителят се задължава да уведомява Възложителя за всяка предстояща доставка не по-късно от 12 (дванадесет) часа преди експедицията.

**V. МЯСТО НА ДОСТАВЯНЕ И РИСК**

**Чл.9.** Мястото за доставяне на консумативите – предмет на този договор е гр. София 1113, ул. „Акад. Георги Бончев” бл 26, Товаро-разтоварната дейност до склада на Възложителя се извършва от Изпълнителя за негова сметка.

**Чл.10.** Рискът от случайното погиване или повреждане на консумативите – предмет на този договор преминава върху Възложителя от момента на приемането им на мястото на доставяне, което се удостоверява с подписването на приемно-предавателен протокол от страните.

**VІ. ГАРАНЦИИ, КАЧЕСТВО И СРОК НА ГОДНОСТ**

**Чл.11.** Качеството на консумативите – предмет на този договор трябва да отговаря на техническите стандарти на производителите и нормативно установените стандарти за Република България и ЕС.

**Чл.12.** Към датата на всяка конкретна доставка гаранционните срокове на консумативите трябва да бъдат не по-малки от 70% (седемдесет процента) от обявените от производителите. В случай на доставка на консумативи с по – кратък от договорения срок на годност **ИЗПЪЛНИТЕЛЯТ** дължи неустойка, както следва:

* **69.99-65 % срок на годност – неустойка 10 % върху стойността на доставката;**
* **64.99-50% срок на годност – неустойка 15 % върху стойността на доставката;**
* **при остатъчен срок на годност по-малък от 50 % се извършва само с писмено съгласие на възложителя, като се дължи неустойка в размер на 20 % върху стойността на доставката.**

**Чл.13.** Доставката на стоки с остатъчен срок на годност по-малък от 70 на сто от обявения от производителя се извършва само с писмено съгласие на **ВЪЗЛОЖИТЕЛЯ** за конкретно количество**,** определено от него*.* Без изрично писмено съгласие на **ВЪЗЛОЖИТЕЛЯ** стоките няма да бъдат заплатени.

**Чл.14. ВЪЗЛОЖИТЕЛЯТ** може да откаже приемането на стоките, ако в деня на тяхното приемане остатъчният срок на годност е по – малък от 70% (седемдесет процента) от обявените от производителите.

**VІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.15.** (1) Изпълнителят гарантира изпълнението на произтичащите от настоящия договор свои задължения с гаранция за изпълнение в размер 3% от стойността на договора без ДДС.Гаранцията се внася по банкова сметка на Възложителя или се учредява като безусловна и неотменима банкова гаранция или сключена застраховка в полза на Възложителя със срок на валидност не по-малко от 30 календарни дни след изтичане срока на договора. Банковата сметка за внасяне на гаранция за изпълнение е:

**ИНСТИТУТ ПО МИКРОБИОЛОГИЯ**

 **Банка – Уни Кредит Булбанк**

**кл. Хан Аспарух**

**IBAN – BG47 UNCR 7630 3100 1173 57**

**BIC - UNCRBGSF**

 (2) Възложителят има право да удържи от гаранцията всички дължими от Изпълнителя неустойки, както и всички суми, които Изпълнителят дължи при отстраняване на дефекти за сметка на последния. Възложителят има право да получи всички дължими неустойки и компенсации в пълен размер, включително в случаите, в които надвишават размера на гаранцията по ал.1.

(3) При липса на възражения по изпълнението на договора Възложителят освобождава гаранцията по ал. 1, внесена като парична сума или връща банковата гаранция/застраховка в срок до 30 (тридесет) календарни дни след изтичането на срока на договора, без да дължи лихви за периода, през който средствата законно са престояли при него.

(4) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията за изпълнение.

**VІІІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ**

**Чл.16.** Възложителят има право да предявява пред Изпълнителя рекламации за:

а/ количество и/или некомплектованост на доставени консумативи и/или на придружаващата ги техническа документация (явни недостатъци);

б/ качество (скрити недостатъци):

* при доставяне на консумативи не от уговорения вид;
* при установяване на дефекти.

**Чл.17.** Рекламациите за явни недостатъци могат да бъдат предявявани в 14-дневен срок от доставянето и приемането с приемо-предавателен протокол.

**Чл.18.** Възложителят е длъжен да уведоми писмено Изпълнителя за наличието на дефекти в 14-дневен срок от установяването им.

**Чл.19.** Във всяка рекламация се посочват: номерът на договора, точното количество на получените консумативи, основанието за рекламацията и конкретното искане на Възложителя.

**Чл.20.** В 5 /пет/ дневен срок от получаването на рекламацията Изпълнителят е длъжен да отговори на Възложителя в писмена форма конкретно приема ли рекламацията или я отхвърля.

**Чл.21.** В случай на рекламация за явни недостатъци Изпълнителят е длъжен в 10-дневен срок от получаването на рекламацията, за своя сметка и на свой риск, да достави на място договорените консумативи.

**Чл.22.** В случай на рекламация за скрити недостатъци Изпълнителят е длъжен в 14-дневен срок от получаването на рекламацията, за своя сметка и на свой риск, да замени консумативите, които са без необходимото качество, или да върне на Възложителя съответната част от заплатената цена, заедно с лихвите от деня на плащането.

**Чл.23.** Правото на избор между посочените по-горе варианти – да се върне съответната част от заплатената цена или да се доставят нови консумативи принадлежи на Възложителя, като разходите по новото доставяне са за сметка на Изпълнителя.

**ІХ. САНКЦИИ И НЕУСТОЙКИ**

**Чл.24.** (1) При забава на Изпълнителя да изпълни задължението си за доставка, както и в случай, че при предаването на консумативите на Възложителя се открият недостатъци или несъответствие с договора, той дължи неустойка в размер на 0.5% (нула цяло и пет десети от процента) от стойността на договора вноска за всеки просрочен ден, но не повече от 20% (двадесет процента) от стойността на целия договор.

(2) Ако при наличие на рекламации Изпълнителят не изпълни задълженията си по този договор в срок, същият дължи на Възложителя неустойка в размер на цялата стойност на рекламирания продукт.

(3) В случаите, че Изпълнителят не изпълни задължението си по чл.4, същият дължи неустойка в размер на 10% (десет процента) от стойността на договора.

(4) В случаите по ал.1 - 3 Възложителят може да удържи неустойката от гаранцията за добро изпълнение или да прихване неустойката от дължимо плащане към Изпълнителя без допълнително да кани или уведомява Изпълнителя.

**Чл.25.** При забава на Възложителя при заплащането на консумативите, той дължи неустойка в размер на 0.5% (нула цяло и пет десети от процента) от стойността на неплатената сума за всеки просрочен ден, но не повече от 5% (пет процента) от стойността на просроченото плащане.

**Чл.26.** Възложителят запазва правото си да търси обезщетение по общия ред за вредите, надхвърлящи размера на неустойките по този раздел. Неустойките могат да бъдат удържани от дължимо към Изпълнителя плащане.

**Х. УСЛОВИЯ И НАЧИН НА ПЛАЩАНЕ**

**Чл.27.** Плащанията по този договор се извършват в български лева чрез банкови преводи от страна на Възложителя по следната банкова сметка на Изпълнителя: …………………………………………...............................……........……………………………….

…………………………………………...............................…………........………………………….

**Чл.28.** Консумативите се заплащат по цените, посочени в приложението към този договор, които не подлежат на промяна за срока на действие на този договор.

**Чл.29.** Възложителят заплаща цената на заявените и доставени консумативи до 60 дни, след доставка, приемане и одобряване на консумативите, и след като Изпълнителят му представи следните документи:

* фактура;
* приемно-предавателен протокол;
* заявка от Възложителя;

**Чл.30.** Когато Изпълнителят е сключил договор/договори за подизпълнение, Възложителятизвършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите за изпълнените от тях работи, които са приети по реда на чл.9 и чл.10.

**ХІ. СПОРОВЕ**

**Чл.31.** Възникналите във връзка с изпълнението на този договор спорове между страните ще бъдат решавани чрез преговори между тях.

**Чл.32.** В случай, че по конкретен спор не бъде постигнато споразумение между страните, то същият ще бъде разрешен съгласно действащото в Република България законодателство.

**ХІІ. СРОК НА ДОГОВОРА**

**Чл.33.** Този договор влиза в сила от датата на неговото подписване и поражда действие в продължение на **36 месеца.**

**ХІІІ..ПОДИЗПЪЛНИТЕЛИ (когато е приложимо)**

**Чл.34(1)** За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Чл.35**. При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. Приложимите клаузи на Договора са задължителни за изпълнение от подизпълнителите;

2. действията на Подизпълнителите няма да доведат пряко или косвено до неизпълнение на Договора;

3. При осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите..

**Чл.36 (1)** Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал.1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал.2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал.2, когато искането за плащане е оспорено, до момента на отстраняване на причината за отказа.

**XIV ПРЕКРАТЯВАНЕ НА ДОГОВОРА**

**Чл.37**. Действието на този договор се прекратява с изтичането на неговия срок или с изчерпване на количествата.

**Чл.38.** (1) Договорът може да бъде прекратен от Възложителя едностранно и без предизвестие в случай на забава от страна на Изпълнителя на която и да е доставка по този договор, продължила повече от 14 (четиринадесет) дни.

(2) Договорът може да бъде прекратен по взаимно съгласие на страните, изразено в писмена форма.

**Чл.39.** (1)Възложителят може да прекрати едностранно и безвиновно договора с петнадесетдневно предизвестие, отправено до Изпълнителя, в случай че намери това за целесъобразно или са налице трудности при осигуряване на финансиране.В този случай на прекратяване на договора Възложителят не дължи на Изпълнителя обезщетение и/или неустойка за неизпълнените доставки и работа до пълната стойност на договора.

(2) Възложителят може да прекрати едностранно и безвиновно договора с петнадесетдневно предизвестие отправено до Изпълнителя, в случай че същият използва подизпълнител, без да е декларирал това в офертата си, или използва подизпълнител, който е различен от този, посочен в офертата му. В този случай на прекратяване на договора Възложителят не дължи на Изпълнителя обезщетение и/или неустойка за неизпълнените доставки

**XV. СЪОБЩЕНИЯ**

**Чл.40.** (1) Страните определят следните адреси и лица за контакти:

Зa Възложителя

гр. София 1113, ул. „Акад. Георги Бончев” бл 26., тел. 02 9793157, факс 02 8700109, е-mail: \_\_\_\_\_\_\_\_\_\_\_\_\_\_\_\_\_\_, лице за контакти :................................................................

Зa Изпълнителя

гр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, тел. \_\_\_\_\_\_\_\_\_\_\_\_\_, факс \_\_\_\_\_\_\_\_\_\_\_\_\_\_\_, е-mail: \_\_\_\_\_\_\_\_\_\_\_\_\_\_\_\_\_\_, лице за контакти \_\_\_\_\_\_\_\_\_\_\_\_\_\_\_\_\_\_\_\_\_\_\_

(2) Ако някоя от страните промени посочените по-горе адреси и координати, без да уведоми другата страна, последната не отговаря за неполучени съобщения, призовки или други такива.

**ХVI. ДРУГИ УСЛОВИЯ**

**Чл. 41.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП

**Чл.42.** Всяка от страните по този договор се задължава да не разпространява информация за другата страна станала й известна при или по повод изпълнението на договора.

**Чл.43.** Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, изпълнението или неизпълнението или прекратяването му, ще се уреждат от страните по споразумение.

**Чл.44.** При непостигане на споразумение страните се договарят да отнесат спора за разглеждане и решаване от компетентния съд.

**Чл.45.** Нищожността на никоя клауза от настоящия договор, която бъде обявена за противречаща на приложимия закон, няма да направи невалидна никоя друга негова клауза или договора като цяло.

**Чл. 46**. Обработването на лични данни на физически лица в процеса на изпълнение на настоящия договор, ще се извършва при условията на чл. 28 от Общия регламент за защита на личните данни - Регламент (ЕС) 2016/679 и приложимото национално законодателство. Страните приемат и дават съгласието си за съхранение и обработване на личните им данни за целите на настоящата процедура.

Приложение №1: Техническо и ценово предложение;

Договорът е съставен и подписан в два еднообразни екземпляра – по един за всяка от страните.

За Възложителя:\_\_\_\_\_\_\_\_\_\_\_\_\_\_\_\_\_\_\_ За Изпълнителя:\_\_\_\_\_\_\_\_\_\_\_\_\_\_\_\_\_\_\_\_\_\_

/ Доц. Пенка Петрова

- Директор/ /…………………………/